《朝天子·邸万户席上二首》
元代·真氏

柳营，月明，听传过将军令。高楼鼓角戒严更，卧护得边声静。横槊吟情，投壶歌兴，有前人旧典型。战争，惯经，草木也知名姓。

《虎韬》，《豹韬》，一览胸中了。时时佛拭旧弓刀，却恨封侯早。夜月铙歌，春风牙纛，看团花锦战袍。鬓毛，木雕，谁便道冯唐老。

作者简介：真氏，元代女艺人，名真真。建宁（今属福建省人），约元前期人。宋代理学名儒真德秀的后代。